《周玉绳年兄迁居道院屡疏乞身初夏过访漫赋 其三》
明代·李孙宸

岂难轻襆被，难契是恩深。玉立人嫌洁，金门疏亦沈。

卜居非傲物，扫榻为知音。若论平生意，应无负此心。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。